Landvernd

Tengjumst náttúrunni og aukum útikennslu
2026-01-22 14:00 - 17:00 UTC
Komdu og taktu þátt í opnum fræðslu og umræðufundi um útikennslu í loftslags- og umhverfisfræðslu!
Á fundinum deilum við reynslu, hugmyndum og innblæstri úr starfi á sviði loftslags- og umhverfisfræðslu, með sérstaka áherslu á útikennslu og tengsl við náttúruna.
Hvað hefur reynst vel? Hvar liggja tækifærin? og hvernig við getum betur virkjað útivist, náttúruást og upplifun í fræðslu um umhverfis- og loftslagsmál?

Fundurinn er opinn öllum sem hafa áhuga á fræðslu, útinámi, náttúru og sjálfbærni!

Staðfest erindi:
Grænfáninn – Hvað hefur reynst vel hjá Grænfánaskólum? Nokkur útkennsluverkefni verða kynnt úti við.Sigurlaug Arnardóttir og Ósk Kristinsdóttir kennarar og sérfræðingar hjá menntateymi Landverndar.
Þjórsárskóli – Útikennsla í uppsveitunum.Um reynslu Guðmundar af útikennslu í Þjórsárskóla, Bláskógaskóla Laugarvatni og Útilífsmiðstöð skáta Úlfljótsvatni.Guðmundur Finnbogason skólastjóri Þjórsárskóla
Elliðaárstöð – Náttúrutúlkun og sögutækniMargrét Hugadóttir kennari og vísindamiðlari í Elliðaárstöð
MÚÚ – Reynslusögur og innsýn í starfMiðstöð útivistar og útináms Reykjavíkurborgar.Stína Bang verkefnastjóri hjá MÚÚ
Náttúra Reykjavíkur – Kynning á vefnum Náttúra Reykjavíkur, Sólrún Harðardóttir námsefnishöfundur og kennari
Sjálandsskóli – Útinám, grunnur að ábyrgð á náttúrunni. Hrafnhildur, kennari við Sjálandsskóla, deilir reynslu sinni af útinámi í daglegu skólastarfi og sýnir hvernig reglubundin og markviss dvöl í náttúrunni byggir upp tengsl, náttúruást og ábyrgð nemenda gagnvart umhverfinu.Hrafnhildur Sigurðardóttir kennari og handhafi íslensku menntaverðlaunanna 2024

Skráning fer fram hér:https://forms.office.com/e/Ux976V6Yd5
Sýna minna

Nýársfögnuður
2026-01-22 18:00 - 20:00
Gleðilegt nýtt ár og takk fyrir að vera mikilvægur hlekkur í náttúruverndarbaráttu á Íslandi.
Vilt þú fagna nýju ári með okkur?
Viðburðurinn er ekki af verri endanum þar sem hann verður haldinn í Flyover-Iceland klukkan 18:00 fimmtudaginn, 22. janúar. Þar verða léttar veitingar, ljúfar stundir, notalegt náttúruspjall og flugferðir yfir okkar dýrmætu fljót og fjöll.
Þetta er fullkomið tækifæri til að styrkja tengsl og skemmta sér með fólki sem er annt um náttúru okkar og umhverfi.
Til að tryggja þína þátttöku bendum við á að skráning er hafin á síðu Landverndar : https://landvernd.is/nyarsfognudur-landverndar-2026/
Þetta er fyrsta félagakvöld ársins og eru nýir félagar velkomnir en þú getur skráð þig sem félagi hér

Hlökkum til að sjá þig.

Bakgarðsgöngur
2026-02-25 16:30 - 18:30 | krýsuvik
Göngum glöð inn í vorið.

Krýsuvík og Bæjarfell

febrúar, kl. 16:30 ()

Lengd göngu: 2.5 km
Hækkun: 120 m
Tími: 1.5 klst
Upphafsstaður: Við Krýsuvíkurkirkju
Leiðarlýsing: Gengið frá Krýsuvíkurkirkju vestur fyrir Bæjarfell og kringum fellið. Ef aðstæður leyfa verður gengið á fellið sjálft sem er ágætur útsýnisstaður. Þaðan blasir við Arnarfell og fjöldi menningarminja, Geitahlíð í austri, Austurengjahæð og Kleifarvatn í norðri, hverasvæðin í Sveifluháls, votlendi og uppblástur í senn, og fram á Krýsuvíkurberg í suðurátt.
Gangan er liður í röð gönguferða í Reykjanesfólkvang sem Landvernd og Náttúruverndarsamtök Suðvesturlands standa fyrir. Tilefnið er 50 ára afmæli fólkvangsins og vekja athygli á tilgangi hans og þeim útivistarkostum sem fólkvangurinn geymir. Jafnframt að kynna þetta fjölbreytta og t.t. lítt raskaða svæði suður af Kleifarvatni – heillega landslagsheild, sérstæðar jarðminjar, búsetusögu allt frá landnámi og greinilegar menningarminjar – steinsnar frá höfuðborgarsvæðinu.

———————
Bakgarðsgöngur Landverndar eru gerðar til þess að tengjast náttúrunni okkar betur og gefa fólki tækifæri á að líta á nærumhverfið sitt öðrum augum.

Við fáum gott leiðsögufólk sem tekur hópinn með sér í létta gönguferð og fræðir okkur um náttúru svæðisins, flóru, sögu, áform á svæðinu eða annað áhugavert.

Göngurnar verða haldnar hálfsmánaðarlega og varð þessi tímasetning fyrir valinu með fjölbreytt fólk í huga. Öll velkomin og vonumst við til að sjá sem flest í þessari skemmtilegu runu.

Gerið going á þennan viðburð á Facebook svo þið getið fylgst með breytingum og deilið endilega með vinum og vandamönnum.

Bakgarðsgöngur -Ástjörn
2026-03-04 17:00 - 18:30
Göngum glöð inn í vorið.

Upphafstaður verður við Skarðshlíðaskóla á Völlunum. Leiðsögumaður er Sebastían Oddný en hann mun fara með okkur um þetta áhugaverða svæði

Hvað gerist þegar uppbygging gleymir að taka tillit til breytilegrar náttúru? Getum við snúið við eða lært að aðlagast henni aftur?

Við Ástjörn er gríðarleg uppbygging á gömlu hrauni sem skapar meðal annars flóðvanda þegar vatnsveitan hefur ekki undan. Allskonar lífríki er í hættu þegar við byggjum hratt og mikið en þarna er margt áhugavert að sjá.
———————
Bakgarðsgöngur Landverndar eru gerðar til þess að tengjast náttúrunni okkar betur og gefa fólki tækifæri á að líta á nærumhverfið sitt öðrum augum.

Við fáum gott leiðsögufólk sem tekur hópinn með sér í létta gönguferð og fræðir okkur um náttúru svæðisins, flóru, sögu, áform á svæðinu eða annað áhugavert.

Göngurnar verða haldnar hálfsmánaðarlega og varð þessi tímasetning fyrir valinu með fjölbreytt fólk í huga. Öll velkomin og vonumst við til að sjá sem flest í þessari skemmtilegu runu.

Gerið going á þennan viðburð á Facebook svo þið getið fylgst með breytingum og deilið endilega með vinum og vandamönnum.

Vorgöngur - Geitahlíð
2026-03-11 17:30 - 19:00 | krýsuvik
Dags: 11. mars 2026, kl. 17:30
Geitahlíð: Eldborg – Æsubúðir
Lengd göngu: 2.5 km
Hækkun: u.þ.b. 250 m
Tími: 2 klst
Upphafsstaður: Bílastæði við Eldborg undir Geitahlíð (N63° 21.945″ W21° 59′ 54.883″, Kalmansbraut)https://maps.app.goo.gl/mYEad3X5wwLUeSQf8

Leiðarlýsing: Gangan hefst við náttúruvættið Eldborg undir Geitahlíð. Við göngum á barm gígsins sem margir telja þann fegursta af mörgum á suðvestur horninu. Þaðan er á brattann að sækja í Æsubúbúðir (380 m) í Geitahlíð sem er annar gígur efst á fjallinu. Við göngum hringinn í kringum gíginn en óvíða er betra útsýni á Reykjanesi á góðum degi yfir suðurströndina, í átt til Brennisteinsfjalla, yfir Kleifarvatn og Sveifluháls.
Gangan er liður í röð gönguferða í Reykjanesfólkvang sem Landvernd og Náttúruverndarsamtök Suðvesturlands standa fyrir. Tilefnið er 50 ára afmæli fólkvangsins og vekja athygli á tilgangi hans og þeim útivistarkostum sem fólkvangurinn geymir. Jafnframt að kynna þetta fjölbreytta og t.t. lítt raskaða svæði suður af Kleifarvatni – heillega landslagsheild, sérstæðar jarðminjar, búsetusögu allt frá landnámi og greinilegar menningarminjar – steinsnar frá höfuðborgarsvæðinu.

Hálendishátíð 2026
2026-04-23 19:30 | iðnó, Vonarstræti 3, Reykjavík, 101, Iceland
Við kynnum dásamlega tónlistarveislu með frábærum listamönnum til styrktar og heiðurs Hálendi Íslands og einstakri náttúru landsins.
Þessu vilt þú ekki missa af. Aðeins 300 miðar í boði. Fyrsta dag sumars.
Miðar í sölu á MidiX.is
Húsið opnar klukkan 19:30 og tónleikarnir byrja klukkan 20:00 í Iðnó
——-
Hálendi Íslands er einstök perla á heimsvísu, hvernig sem á það er litið. Við eigum villtustu víðerni í heimi, við eigum gljúfur og gíga, frussandi fossa og við eigum eldhraun, við eigum drynjandi jökulár og við eigum kyrrð, við eigum grjótharða jökla og bullandi hveri, við eigum eyðimerkur og við eigum safaríkar gróðurvinjar á ólíklegustu stöðum.
Ágóða af tónleikunum verður varið í baráttuna fyrir Hálendi Íslands svo við öll og komandi kynslóðir geti notið dásemda þess.

Wingspan mót Landverndar og Fuglaverndar
2026-03-19 19:30
Það sem MÖRG hafa beðið eftir! Wingspan mót Landverndar og Fuglaverndar hefur snúið aftur.
Allt fugla- og spilafólk er hjartanlega velkomið á kvöldið á Loft Hostel á Bankastræti 7, 101 Reykjavík. Takið með ykkur góðan spilafélaga, fáið ykkur heitan eða kaldan drykk á barnum því það er kominn tími á fugladansinn!
Athugið að það þarf ekki að kunna spilin til að mæta. Spilasérfræðingar verða á svæðinu frá báðum samtökum og leiða þá sem vilja í gegnum spilin. Og ef þú átt spil máttu endilega koma með það:)
Húsið fyllist alltaf og því mælum við með að þú skráir þig hér sem fyrst
Please enable JavaScript in your browser to complete this form.Nafntekur þú vin með?
Tölvupóstfang tekur Nafn

TölvupóstfangSubmit
Við tökum einstaklega vel á móti nýjum félögum í Landvernd eða Fuglavernd en þú skráir þig sem félagi hér :
Gerast félagi í landvernd
Gerast félagi í fuglavernd

Aðalfundur Landverndar
2026-04-11 14:00 - 17:00 | Akureyri, Akureyri
Aðalfundur félagsins verður haldinn 11. apríl næstkomandi í Messanum á Akureyri. Við hvetjum alla félaga til að taka daginn frá.
Skráning á fundinn fer fram hér:

Please enable JavaScript in your browser to complete this form.Nafn
Tölvupóstfang Nafn

TölvupóstfangSubmit

Græna Gangan
2026-04-23 13:00 - 15:00 | hallgrímskirkja, Hallgrímstorg 1, Reykjavík, 101
Sumardagurinn fyrsti 2026 verður tileinkaður náttúru Íslands á allan hátt!
Þetta verður baráttudagur náttúrunnar sem byrjar með öflugri grænni göngu í anda kröfugöngunnar miklu 2013. Við viljum að allir landsmenn sem komast láti sig ekki vanta og gangi með okkur í miðbænum með græna fána á lofti.

Öll náttúruverndarhreyfingin í landinu og önnur félög vinna hörðum höndum að stærstu náttúrugöngu sem haldin hefur verið í fjölmörg ár.
Fólk safnast saman við Hallgrímskirkju kukkan 13:00 og við byrjum að ganga niður á Austurvöll klukkan 13:30. á Austurvelli tekur á móti okkur hvatning til þess að halda náttúrunni okkar sem hæst á lofti í öllum málum því hún á undir högg að sækja og hún þarf fleiri raddir.
Við viljum að rödd náttúrunnar heyrist yfir holt og hæðir þennan dag og blási lífi í náttúruverndina á Íslandi inn í sumarið

Þetta er dagurinn sem allir ættu að taka frá!
Dagurinn sem við göngum fyrir náttúruna og framtíðina.
